
REFERAT DE APROBARE  A PROIECTULUI DE HOTĂRÂRE
privind documentația pentru dezlipirea unui teren de 2500 mp în vederea realizării unui Centru integrat de colectare a deșeurilor, calea Dorobanților nr. 59

1. Descrierea situaţiei actuale:
	Serviciul Protecția Mediului, Managementul Deșeurilor și Salubrizare a întocmit Referatul nr. SC2022-19864/05.08.2022, aprobat de dl. Primar Dominic Fritz, pentru întocmirea documentației cadastrale necesare dezlipirii unui teren în suprafață de 2500 mp din parcela situată în calea Dorobanților nr. 59, înscrisă în CF 402024 Timișoara (CF vechi 17127) cu nr. top. 3565/2 în suprafață totală de 7500 mp, proprietatea Municipiului Timișoara-domeniu public. 	
	Parcela cu nr. top. 3565/2 va fi dezmembrată în două loturi: LOT 1 - teren intravilan în suprafața de 5000 mp și  LOT 2  teren intravilan în suprafață de 2500 mp cu construcție parter, conform  documentației cadastrale întocmită de S.C.PROMETER M&G S.R.L., în baza Acordului cadru de prestări servicii nr. 113/28.12.2021, Contractul subsecvent nr. 114/28.12.2021 și în baza Comenzii nr. CT2022-8274/08.12.2022.
2. Schimbări preconizate și rezultate așteptate: 
 	Este necesară reglementarea situației juridice a terenului în suprafață de 2500 mp propus pentru realizarea unui Centru integrat de colectare separată prin aport voluntar destinat aglomerărilor urbane prin accesarea fondurilor europene aferente PNRR.
3. Alte informații:
	În Ghidul specific investiției elaborat de Ministerul Mediului, Apelor și Pădurilor, la punctul 3.1.6. se prevede următoarea cerință :”Solicitantul trebuie să demonstreze drepturile asupra imobilului, obiect al proiectului, respectiv dreptul de proprietate publică”.
	 A fost eliberat Certificatul de Urbanism nr. 456/08.03.2023 în scopul dezlipirii parcelei înscrisă în CF 402024 Timișoara.
4. Concluzii:
	Având în vedere cele menţionate mai sus, considerăm necesară și oportună aprobarea operațiunii de dezlipire a terenului proprietate a Municipiului Timișoara-domeniu public, situat în calea Dorobanților nr.59, înscris în CF 402024 Timișoara, cu nr. top. 3565/2 și suprafața de 7500 mp, în două loturi:  LOT 1 - teren intravilan în suprafața de 5000 mp înscris în CF 455615 Timișoara și  LOT 2 - teren intravilan în suprafață de 2500 mp cu construcție parter, înscris în CF 455616 Timișoara, conform Referatului de admitere nr. 54095/09.03.2023 emis de OCPI Timiș, care constituie Anexa 1 și conform  documentației cadastrale întocmită de S.C.PROMETER M&G S.R.L., care constituie Anexa 2 .

RAPORT DE SPECIALITATE
privind documentația pentru dezlipirea unui teren de 2500 mp în vederea realizării unui Centru integrat de colectare a deșeurilor, calea Dorobanților nr. 59

              Având în vedere Referatul de aprobare a proiectului de hotărâre nr. MTM2023-  003510/ 23.03.2023 al Primarului Municipiului Timișoara și Proiectul de hotărâre privind documentația pentru dezlipirea unui teren de 2500 mp în vederea realizării unui Centru integrat de colectare a deșeurilor, calea Dorobanților nr. 59, facem următoarele precizări:
	Serviciul Protecția Mediului, Managementul Deșeurilor și Salubrizare a întocmit Referatul nr. SC2022-19864/05.08.2022, aprobat de dl. Primar Dominic Fritz, pentru întocmirea documentației cadastrale necesare dezlipirii unui teren în suprafață de 2500 mp din parcela situată în calea Dorobanților nr. 59, înscrisă în CF 402024 Timișoara (CF vechi 17127) cu nr. top. 3565/2 în suprafață totală de 7500 mp, proprietatea Municipiului Timișoara-domeniu public. 	
	Parcela cu nr. top. 3565/2 va fi dezmembrată în două loturi: LOT 1 - teren intravilan în suprafața de 5000 mp și  LOT 2  teren intravilan în suprafață de 2500 mp cu construcție parter, conform  documentației cadastrale întocmită de S.C.PROMETER M&G S.R.L., în baza Acordului cadru de prestări servicii nr. 113/28.12.2021, Contractul subsecvent nr. 114/28.12.2021 și în baza Comenzii nr. CT2022-8274/08.12.2022.
	Responsabilitatea identificării corecte a planului cadastral (de carte funciară) și a determinărilor topografice - întocmirea planului de situație, respectiv a limitei imobilelor ce fac obiectul dezlipirilor, revine persoanei autorizate să execute lucrări de cadastru, conform Ordinului nr.700/2014/ANCPI, completat cu Ordinul nr. 1340/2015/ANCPI privind aprobarea Regulamentului de avizare, recepție și înscriere în evidențele de cadastru și carte funcairă, art.29 și art. 33, în cazul de față S.C.PROMETER M&G S.R.L.
	Scopul operațiunii cadastrale de dezlipire este reglementarea situației juridice a terenului în suprafață de 2500 mp, propus pentru realizarea unui Centru integrat de colectare separată prin aport voluntar, destinat aglomerărilor urbane, prin accesarea fondurilor europene aferente PNRR.
	Menționăm că în Ghidul specific investiției elaborat de Ministerul Mediului, Apelor și Pădurilor, la punctul 3.1.6. se prevede următoarea cerință :”Solicitantul trebuie să demonstreze drepturile asupra imobilului, obiect al proiectului, respectiv dreptul de proprietate publică”.
	Conform adresei nr. SC2022-19737/09.08.2022 Compartimentul Fond Funciar comunică faptul că terenul cu nr. top. 3565/2 nu este solicitat în temeiul legilor fondului funciar (Legea nr.18/1991, Legea nr.169/1997, Legea nr. 1/2000, Titlu IV,V,VI din Legea nr. 247/2005, Legea 165/2013, Legea nr.231/2018 și Legea nr.87/2020).
	 Serviciul Juridic a comunicat prin adresa nr. SJ2022-19737/10.08.2022 că nu figurează litigii pe rolul instanțelor de judecată în curs de soluționare cu privire la terenul cu datele de identificare de mai sus.
	Conform evidenței Biroului Clădiri Terenuri imobilul respectiv nu a fost revendicat în baza prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989  şi nici în baza O.U.G.nr.94/2000, republicată, modificată şi completată prin O.U.G. nr. 209/2005  privind retrocedarea unor imobile care au aparţinut cultelor religioase din România.

     	


	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea operațiunii de dezlipire a terenului proprietate a Municipiului Timișoara-domeniu public, situat în calea Dorobanților nr.59, înscris în CF 402024 Timișoara, cu nr. top. 3565/2 și suprafața de 7500 mp, în două loturi:  LOT 1 - teren intravilan în suprafața de 5000 mp înscris în CF 455615 Timișoara și  LOT 2 - teren intravilan în suprafață de 2500 mp cu construcție parter, înscris în CF 455616 Timișoara, conform Referatului de admitere nr. 54095/09.03.2023 emis de OCPI Timiș, care constituie Anexa 1 și conform  documentației cadastrale întocmită de S.C.PROMETER M&G S.R.L., care constituie Anexa 2 .
[bookmark: _Hlk36138493]   	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

